
110 DR.31.5.2004 

 

Tuan Yang di-Pertua, selaku Pengerusi OIC, Malaysia telah mengadakan 
mesyuarat khas di peringkat Menteri Luar pada 22 April 2004 untuk membincangkan 
mengenai isu kekejaman yang berterusan di Palestin dan situasi yang meruncing di 
Iraq.  Mesyuarat tersebut bersependapat bahawa segala inisiatif damai untuk 
menyelesaikan konflik di Timur Tengah hendaklah berlandaskan kepada Road Map dan 
inisiatif usaha damai Arab.   

Mesyuarat juga telah mencapai kata sepakat mengenai perlunya pihak 
Pertubuhan Bangsa-Bangsa Bersatu memainkan peranan utama dalam menyelesaikan 
isu konflik Arab-Israel.  Malaysia juga telah mengetuai delegasi peringkat menteri yang 
terdiri daripada Menteri-menteri Luar Malaysia, Maghribi, Senegal dan Turki serta 
Setiausaha Agung OIC berbincang dengan ahli-ahli Quartet.   

Delegasi peringkat menteri ini telah mengadakan perbincangan dengan 
Menteri Luar Ireland selaku Presiden Kesatuan Eropah iaitu EU dan Menteri Luar Rusia 
pada akhir bulan Mei, 2004.  Pertemuan dengan Setiausaha Agung Pertubuhan 
Bangsa-Bangsa Bersatu dan Setiausaha Negara Amerika akan diadakan pada awal 
Jun, 2004.   

Tuan Yang di-Pertua, saya seterusnya ingin merujuk kepada soalan yang 
dibangkitkan oleh Ahli Yang Berhormat bagi Beluran mengenai treaty persahabatan 
dan kerjasama di Asia Tenggara.  Beliau ingin mendapat penjelasan sejauh manakah 
treaty tersebut yang dipersetujui oleh negara-negara Asia dapat membantu dalam 
menangani krisis yang berlaku di Selatan Thailand, Acheh, Selatan Filipina dan 
Myanmar. 

Tuan Yang di-Pertua, sukacita saya memaklumkan treaty persahabatan dan 
kerjasama di Asia Tenggara adalah merupakan satu instrumen diplomatik yang 
mengawal hubungan  antara negara-negara di Asia Tenggara.  Antara prinsip-prinsip 
utama treaty ini ialah saling menghormati kemerdekaan, kedaulatan, keutuhan wilayah 
serta identiti nasional semua negara. 

Treaty ini juga menekankan semua negara untuk wujud tanpa campur tangan 
dalam urusan dalaman masing-masing.  Pada masa yang sama treaty ini juga 
menyarankan supaya semua negara bekerjasama di antara satu sama lain.  
Perkembangan serta pergolakan di Selatan Thailand, Acheh, Selatan Filipina dan 
Myanmar adalah masalah dalaman negara-negara tersebut. 

Pematuhan negara-negara ASEAN terhadap prinsip-prinsip treaty tersebut 
adalah faktor utama yang dapat mengawal supaya perkembangan-perkembangan 
tersebut tidak merebak atau menjadi lebih buruk lagi.  Di samping itu, kerjasama yang 
dipanjangkan oleh Malaysia kepada Thailand dan Filipina juga adalah selaras dengan 
treaty tersebut yang menyarankan supaya semua negara bekerjasama di antara satu 
sama lain. 

Sebagai kesimpulan, boleh dikatakan bahawa treaty persahabatan dan 
kerjasama di Asia Tenggara adalah faktor utama yang telah mengawal keadaan 
keselamatan di rantau ASEAN ini dan memastikan supaya konflik-konflik dalam 
sesebuah negara tidak merebak dan mengancam keselamatan serantau. 

Tuan Salahuddin bin Ayub:  [Bangun] 

Tuan Yang di-Pertua:  Ya, Yang Berhormat bagi Kubang Kerian bangun. 

Tuan Salahuddin bin Ayub:  Terima kasih Tuan Yang di-Pertua dan terima 
kasih kepada Setiausaha Parlimen.  Baru-baru ini Yang Amat Berhormat Timbalan 
Perdana Menteri Malaysia telah melawat Thailand untuk mendapatkan satu gambaran 
jelas tentang apa sebenarnya yang berlaku di Selatan Thailand ini yang melibatkan 
umat Islam di Pattani ini.  Bolehkah kalau ada maklumat diberitahu kepada Dewan yang 
mulia ini tentang apakah yang dibincangkan di antara Timbalan Perdana Menteri 
dengan Thaksin, Perdana Menteri Thailand.  Terima kasih. 

Dato' Zainal Abidin bin Osman:  Yang Berhormat bagi Kubang Kerian, 
jawapan kepada permasalahan di Selatan Thailand ini kalau saya hendak uruskan di 
sini terlalu panjang.  Saya akan bagi jawapan bertulis khusus untuk Yang Berhormat 
bagi Kubang Kerian.  Kalau dapat dibawa isu ini ke bawah untuk menolong negara kita 
dan bukan untuk mencetuskan lagi api kemarahan di kawasan Selatan Thailand. 

Tuan Ronald Kiandee:  [Bangun] 



Tuan Yang di-Pertua, selaku Pengerusi OIC, Malaysia telah mengadakan mesyuarat khas di peringkat Menteri Luar pada 22 April 2004 untuk membincangkan mengenai isu kekejaman yang berterusan di Palestin dan situasi yang meruncing di Iraq. Mesyuarat tersebut bersependapat bahawa segala inisiatif damai untuk menyelesaikan konflik di Timur Tengah hendaklah berlandaskan kepada Road Map dan inisiatif usaha damai Arab. Mesyuarat juga telah mencapai kata sepakat mengenai perlunya pihak Pertubuhan Bangsa-Bangsa Bersatu memainkan peranan utama dalam menyelesaikan isu konflik Arab-Israel. Malaysia juga telah mengetuai delegasi peringkat menteri yang terdiri daripada Menteri-menteri Luar Malaysia, Maghribi, Senegal dan Turki serta Setiausaha Agung OIC berbincang dengan ahli-ahli Quartet. Delegasi peringkat menteri ini telah mengadakan perbincangan dengan Menteri Luar Ireland selaku Presiden Kesatuan Eropah iaitu EU dan Menteri Luar Rusia pada akhir bulan Mei, 2004. Pertemuan dengan Setiausaha Agung Pertubuhan Bangsa-Bangsa Bersatu dan Setiausaha Negara Amerika akan diadakan pada awal Jun, 2004. Tuan Yang di-Pertua, saya seterusnya ingin merujuk kepada soalan yang dibangkitkan oleh Ahli Yang Berhormat bagi Beluran mengenai treaty persahabatan dan kerjasama di Asia Tenggara. Beliau ingin mendapat penjelasan sejauh manakah treaty tersebut yang dipersetujui oleh negara-negara Asia dapat membantu dalam menangani krisis yang berlaku di Selatan Thailand, Acheh, Selatan Filipina dan Myanmar. Tuan Yang di-Pertua, sukacita saya memaklumkan treaty persahabatan dan kerjasama di Asia Tenggara adalah merupakan satu instrumen diplomatik yang mengawal hubungan antara negara-negara di Asia Tenggara. Antara prinsip-prinsip utama treaty ini ialah saling menghormati kemerdekaan, kedaulatan, keutuhan wilayah serta identiti nasional semua negara. Treaty ini juga menekankan semua negara untuk wujud tanpa campur tangan dalam urusan dalaman masing-masing. Pada masa yang sama treaty ini juga menyarankan supaya semua negara bekerjasama di antara satu sama lain. Perkembangan serta pergolakan di Selatan Thailand, Acheh, Selatan Filipina dan Myanmar adalah masalah dalaman negara-negara tersebut. Pematuhan negara-negara ASEAN terhadap prinsip-prinsip treaty tersebut adalah faktor utama yang dapat mengawal supaya perkembangan-perkembangan tersebut tidak merebak atau menjadi lebih buruk lagi. Di samping itu, kerjasama yang dipanjangkan oleh Malaysia kepada Thailand dan Filipina juga adalah selaras dengan treaty tersebut yang menyarankan supaya semua negara bekerjasama di antara satu sama lain. Sebagai kesimpulan, boleh dikatakan bahawa treaty persahabatan dan kerjasama di Asia Tenggara adalah faktor utama yang telah mengawal keadaan keselamatan di rantau ASEAN ini dan memastikan supaya konflik-konflik dalam sesebuah negara tidak merebak dan mengancam keselamatan serantau. Tuan Salahuddin bin Ayub: [Bangun]. Tuan Yang di-Pertua: Ya, Yang Berhormat bagi Kubang Kerian bangun. Tuan Salahuddin bin Ayub: Terima kasih Tuan Yang di-Pertua dan terima kasih kepada Setiausaha Parlimen. Baru-baru ini Yang Amat Berhormat Timbalan Perdana Menteri Malaysia telah melawat Thailand untuk mendapatkan satu gambaran jelas tentang apa sebenarnya yang berlaku di Selatan Thailand ini yang melibatkan umat Islam di Pattani ini. Bolehkah kalau ada maklumat diberitahu kepada Dewan yang mulia ini tentang apakah yang dibincangkan di antara Timbalan Perdana Menteri dengan Thaksin, Perdana Menteri Thailand. Terima kasih. Dato' Zainal Abidin bin Osman: Yang Berhormat bagi Kubang Kerian, jawapan kepada permasalahan di Selatan Thailand ini kalau saya hendak uruskan di sini terlalu panjang. Saya akan bagi jawapan bertulis khusus untuk Yang Berhormat bagi Kubang Kerian. Kalau dapat dibawa isu ini ke bawah untuk menolong negara kita dan bukan untuk mencetuskan lagi api kemarahan di kawasan Selatan Thailand. Tuan Ronald Kiandee: [Bangun].